
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ Αρ. Φύλλου 990 

9 Αυγούστου 2000 


ΠΕ ΡΙΕΧΟΜΕ ΝΑ 

ΑΠΟΦΑΣΕΙΣ 


Σύσταση και λειτουργία Εκκλησιαστικού Ιδρύματος με 
την επωνυμία «ΕΚΚΛΗΣΙΑΣΤΙΚΟΝ ΓΗΡΟΚΟΜΕΙΟΝ 
ΤΗΣ ΙΕΡΑΣ ΜΗΤΡΟΠΟΛΕΩΣ ΚΙΤΡΟΥΣ, ΚΑΤΕΡΙ¬ 
ΝΗΣ ΚΑΙ ΠΛΑΤΑΜΩΝΟΣ». 1 

Σύσταση και λειτουργία Εκκλησιαστικού Ιδρύματος με 
την επωνυμία «ΠΝΕΥΜΑΤΙΚΟΝ ΚΕΝΤΡΟΝ ΤΗΣ ΙΕ¬ 
ΡΑΣ ΜΗΤΡΟΠΟΛΕΩΣ ΚΙΤΡΟΥΣ, ΚΑΤΕΡΙΝΗΣ ΚΑΙ 
ΠΛΑΤΑΜΩΝΟΣ «Ο ΑΓΙΟΣ ΦΩΤΙΟΣ». 2 


ΑΠΟΦΑΣΕΙΣ 

- Ο) 

Σύσταση και λειτουργία Εκκλησιαστικού Ιδρύματος με 
την επωνυμία «ΕΚΚΛΗΣΙΑΣΤΙΚΟΝ ΓΗΡΟΚΟΜΕΙΟΝ 
ΤΗΣ ΙΕΡΑΣ ΜΗΤΡΟΠΟΛΕΩΣ ΚΙΤΡΟΥΣ, ΚΑΤΕΡΙ¬ 
ΝΗΣ ΚΑΙ ΠΛΑΤΑΜΩΝΟΣ». 

Η ΔΙΑΡΚΗΣ ΙΕΡΑ ΣΥΝΟΔΟΣ 
ΤΗΣ ΕΚΚΛΗΣΙΑΣ ΤΗΣ ΕΛΛΑΔΟΣ 

Έχουσα υπόψη: 

1. Τας διατάξεις των άρθρων 29 παραγρ. 2 και 59 παρα- 
γρ. 2 του Νόμου 590/1977 «Περί Καταστατικού Χάρτου 
της Εκκλησίας της Ελλάδος», 

2. Τας υποχρεώσεις της Ποιμενούσης Εκκλησίας τας 
απορρέουσας εκ των Ευαγγελικών Επιταγών, των Ιερών 
Κανόνων και των Νόμων του Κράτους προς το Χριστεπώ- 
νυμοντης Εκκλησίας πλήρωμα. 

3. Τας υφιστάμενος κοινωνικός και πνευματικός ανά- 
γκας της Ιεράς Μητροπόλεως Κίτρους, Κατερίνης και 
Πλαταμώνος. 

4. Την υπ’ αριθμ. 239/29.3.2000 Πρότασιν του Σεβα- 
σμιωτάτου Μητροπολίτου Κίτρους, Κατερίνης και Πλατα¬ 
μώνος Αγαθονίκου. 

5. Την από 25.4.2000 Γνωμάτευσιντου Νομικού Γραφεί¬ 
ου της Νομικής Υπηρεσίας της Εκκλησίας της Ελλάδος. 

6. Την από 27.6.2000 Απόφασιν Αυτής. 

ΑΠΟΦΑΣΙΖΕΙ 

Συνιστά εις την Ιερά Μητρόπολιν Κίτρους, Κατερίνης 
και Πλαταμώνος Εκκλησιαστικόν Ίδρυμα υπό την επωνυ¬ 
μίαν: «ΕΚΚΛΗΣΙΑΣΤΙΚΟΝ ΓΗΡΟΚΟΜΕΙΟΝ ΤΗΣ ΙΕΡΑΣ 


ΜΗΤΡΟΠΟΛΕΩΣ ΚΙΤΡΟΥΣ, ΚΑΤΕΡΙΝΗΣ ΚΑΙ ΠΛΑΤΑΜΩ¬ 
ΝΟΣ», το οποίον θα λειτουργή με την μορφήν Νομικού 
Προσώπου Ιδιωτικού Δίκαιου και θα εδρεύη εις την κωμό- 
πολιν του Σβορώνου Πιερίας. Η οργάνωσις, διοίκησις, 
διαχείρισις και λειτουργία του Ιδρύματος τούτου θα διέ- 
πεται από τας διατάξεις του επομένου Κανονισμού : 

ΚΑΝΟΝΙΣΜΟΣ ΛΕΙΤΟΥΡΓΙΑΣ 
ΤΟΥ ΕΚΚΛΗΣΙΑΣΤΙΚΟΥ ΙΔΡΥΜΑΤΟΣ 
ΥΠΟ ΤΗΝ ΕΠΩΝΥΜΙΑΝ 
«ΕΚΚΛΗΣΙΑΣΤΙΚΟΝ ΓΗΡΟΚΟΜΕΙΟΝ 

ΤΗΣ ΙΕΡΑΣ ΜΗΤΡΟΠΟΛΕΩΣ 
ΚΙΤΡΟΥΣ, ΚΑΤΕΡΙΝΗΣ ΚΑΙ ΠΛΑΤΑΜΩΝΟΣ» 

Άρθρον1 

Σύστασις - Επωνυμία -Έδρα 
Εις την περιφέρεια της Ιεράς Μητροπόλεως Κίτρους, 
Κατερίνης και Πλαταμώνος και υπό την πνευματικήν επο- 
πτείαν αυτής συνιστάται Εκκλησιαστικόν Ίδρυμα, λει¬ 
τουργούν ως Νομικόν Πρόσωπον Ιδιωτικού Δικαίου 
(Ν.Π.Ι.Δ.), μη κερδοσκοπικού χαρακτήρος, υπό την επω¬ 
νυμίαν «ΕΚΚΛΗΣΙΑΣΤΙΚΟΝ ΓΗΡΟΚΟΜΕΙΟΝ ΤΗΣ ΙΕΡΑΣ 
ΜΗΤΡΟΠΟΛΕΩΣ ΚΙΤΡΟΥΣ, ΚΑΤΕΡΙΝΗΣ ΚΑΙ ΠΛΑΤΑΜΩ¬ 
ΝΟΣ», το οποίον θα διέπεται υπό του παρόντος Κανονι¬ 
σμού. Έδρα του Ιδρύματος τούτου είναι η κωμόπολιςτου 
Σβορώνου Πιερίας. Το Ίδρυμα θα στεγάζεται εις κτίριον 
ιδιοκτησίας της Ιεράς Μητροπόλεως, το οποίον ευρίσκε- 
ται εις την τοποθεσίαν Προσήλιον της ως άνω κωμοπόλε- 
ως. 

Άρθρον 2 

Σκοπός του Ιδρύματος 

Σκοπός του Ιδρύματος είναι η παροχή στέγης, τροφής, 
ιατροφαρμακευτικής και πάσης ετέρας περιθάλψεως, 
προστασίας, φροντίδας και αγάπης εις άτομα κυρίως 
άπορα, μη δυνάμενα να αυτοσυντηρηθούν, φύλου θήλε- 
ος, καταγόμενα και διαβιούντα κυρίως εντός των ορίων 
της Ιεράς Μητροπόλεως χωρίς να αποκλείονται ωστόσο 
και τα εκτός αυτής. 

Άρθρον 3 

Διοίκησις - Διοικητικόν Συμβούλιον 
1. Το Ίδρυμα διοικείται υπό πενταμελούς Διοικητικού 
Συμβουλίου απαρτιζόμενου εκ: α) του εκάστοτε Σεβα- 
σμιωτάτου Μητροπολίτου Κίτρους, Κατερίνης και Πλατα¬ 
μώνος, ως Προέδρου, β) του υπ’ αυτού νομίμως διοριζο- 

μενού Διευθυντού του Ιδρύματος, ως Αντιπροέδρου, ο 
οποίος, απόντος ή κωλυόμενου του Σεβασμιωτάτου Μη¬ 
τροπολίτου, θα αναπληρεί αυτόν και θα προεδρεύει του 
Δ.Σ., γ) τριώντακτικών μελών, κατοικούντων εις την περι¬ 
φέρειαν της Ιερός Μητροπόλεως Κίτρους, Κατερίνης και 
Πλαταμώνος και διακρινομένων δια την ευσέβειαν, το 
ήθος, την πνευματικήν κατάρτισιν, την ωριμότητα και την 
αφοσίωσιν των προς την Εκκλησίαν και τον σκοπόν του 
Ιδρύματος. Τα ως άνω τακτικά μέλη διορίζονται υπό του 
Σεβασμιωτάτου Μητροπολίτου δια μιαν τριετίαν κατόπιν 
προτάσεως του Διευθυντού. Επίσης υπό του Σεβασμιω- 
τάτου Μητροπολίτου, κατόπιν προτάσεως του Διευθυ- 
ντού και δια την αυτήν τριετίαν, διορίζονται και δύο ανα¬ 
πληρωματικά μέλη έχοντατα αυτά ως άνω προσόντα. Οι 
διορισθέντες δύνανται να επαναδιορισθούν. 

2. Μέλη του Δ.Σ. που δεν ανταποκρίνονται εις τα καθή¬ 
κοντα των ή προβαίνουν εις ενεργείας ερχόμενος εις 
αντίθεσιν με τον σκοπόν του Ιδρύματος, παύονται και 
αντικαθίστανται υπό του Σεβασμιωτάτου Μητροπολίτου. 

3. Το Δ.Σ. του Ιδρύματος συγκροτείται εις σώμα κατά 
την πρώτην συνεδρίασιν αυτού και εκλέγει τον Γραμμα- 
τέα και τον Ταμίαν. Το αξιωμάτων μελών του Δ.Σ. είναι τι¬ 
μητικόν και άμισθον. 

4. Ο Πρόεδρος του Δ.Σ. α) έχει την εποπτείαν οργανώ- 
σεως, διοικήσεως, λειτουργίας και διαχειρίσεως του 
Ιδρύματος και συντονίζει τα μέλη του Δ.Σ., β) εκπροσωπεί 
το Ίδρυμα ενώπιον πάσης διοικητικής, δικαστικής και εκ¬ 
κλησιαστικής αρχής και οιασδήποτε άλλης αρχής και εις 
όλας του τας σχέσεις μετ’ άλλων ιδρυμάτων, οργανι¬ 
σμών, νομικών προσώπων και φυσικών προσώπων, γ) 
λαμβάνει γνώσιν όλων των εισερχομένων και εξερχόμε- 
νων εγγράφων του Ιδρύματος, συνυπογράφει μετά του 
Γραμματέως όληντην αλληλογραφίαν αυτού και συνυπο¬ 
γράφει μετά του Ταμίου τα οικονομικής φύσεως έγγρα¬ 
φα, δ) συγκαλείτο Δ.Σ. εις συνεδριάσεις, διευθύνει τας εν 
αυτώ συζητήσεις και συνυπογράφει μετά του Γ ραμματέ¬ 
ως τα πρακτικά των συνεδριάσεων. 

5. Ο Αντιπρόεδρος του Δ.Σ. αναπληροί τον Πρόεδρον 
απόντα ή κωλυόμενον εις όλας τας αρμοδιότητας αυτού 
και ενεργεί κατόπιν εντολής αυτού. 

6. Ο Γραμματέας τηρεί το Βιβλίον Πρωτοκόλλου του 
Ιδρύματος και συντάσσει όλα τα έγγραφα και όληντην αλ¬ 
ληλογραφίαν του Ιδρύματος περί της οποίας ενημερώνει 
τον Πρόεδρον και την οποίαν συνυπογράφει μετ’ αυτού. 
Επίσης τηρεί το Βιβλίον Πρακτικών των Συνεδριάσεων 
του Δ.Σ. του Ιδρύματος, συνυπογράφει μετά του Προέ¬ 
δρου τα εν λόγω πρακτικά, τα οποία και συντάσσει, και 
φυλάσσει τη σφραγίδα του Ιδρύματος. 

7. Ο Ταμίας τηρεί το Βιβλίον Ταμείου καθώς και τα Δι¬ 
πλότυπα Γραμμάτια Εισπράξεων και Εντάλματα Πληρω¬ 
μών του Ιδρύματος, εισπράττει δια διπλοτύπων Γραμμα- 
τίων Εισπράξεων, τα οποία και συνυπογράφει μετά του 
Προέδρου, παν έσοδον του Ιδρύματος, διενεργεί τας 
πληρωμάς, τας οποίας απεφάσισετο Δ.Σ., βάσει διπλοτύ¬ 
πων Ενταλμάτων Πληρωμών, τα οποία επίσης συνυπο¬ 
γράφει, όπως άλλωστε και όλα τα οικονομικής φύσεως 
έγγραφα, μετά του Προέδρου, ευθύνεται διατηνφύλαξιν 
των χρημάτων του Ιδρύματος τα οποία κατατίθενται εις 
μιαν εκ των λειτουργουσών εν Κατερίνη Τραπεζών επ’ 
ονόματιτου Ιδρύματος, διενεργεί καταθέσεις και αναλή¬ 
ψεις χρημάτων κατόπιν αποφάσεως του Δ.Σ. και εν γένει 
διαχειρίζεταιτηνπεριουσίαντου Ιδρύματος. Επίσηςτηρεί 
το Βιβλίον Κτηματολογίου και το Βιβλίον Υλικού. 


Άρθρον 4 

Αρμοδιότητες του Διοικητικού Συμβουλίου 

1. Το Διοικητικόν Συμβούλιοντου Ιδρύματος έχειτας ως 
κάτωθι αρμοδιότητας: 

α) Αποφασίζει επί πάσης υποθέσεως αφορώσης εις την 
οργάνωσιν, διοίκησιν, λειτουργίαν και διαχείρισιν του 
Ιδρύματος και δια παν θέμα αφορών εις την εκπλήρωσιν 
του σκοπού αυτού. 

β) Συνεργάζεται μετά του Μητροπολιτικού Συμβουλίου 
καθώς και μετά των Εκκλησιαστικών Συμβουλίων των Ιε¬ 
ρών Ναών της περιφερείας της Ιεράς Μητροπόλεως Κί¬ 
τρους, Κατερίνης και Πλαταμώνος, μετά διαφόρων πολι¬ 
τιστικών, επιστημονικών και ίδια φιλανθρωπικών συλλό¬ 
γων, ως επίσης και μετά της Τοπικής Αυτοδιοικήσεως και 
των τοπικών φορέων δια την προαγωγήν και επίτευξιν του 
σκοπού του Ιδρύματος. 

γ) Καταρτίζει τον ετήσιον Προϋπολογισμόν και Απολο- 
γισμόντου Ιδρύματος και υποβάλλειτούτουςπροςέγκρι- 
σιν εις το Μητροπολιτικόν Συμβούλιον της Ιεράς Μητρο¬ 
πόλεως Κίτρους , Κατερίνης και Πλαταμώνος. 

δ) Μεριμνά δια την εξεύρεσιν οικονομικών πόρων, απα¬ 
ραιτήτων δια την ομαλήν λειτουργίαν του Ιδρύματος. 

ε) Καθορίζει και συνιστά δια τας ανάγκαςτου Ιδρύματος 
τας θέσεις του προσωπικού, διορίζει δε και παύει αυτό 
συμφώνως προς τας διατάξεις της κειμένης νομοθεσίας. 

στ) Αποφασίζει δια παν έτερον θέμα, το οποίον δεν προ- 
βλέπεται εις τον παρόντα Κανονισμόν. 

2. Το Δ.Σ. συνέρχεταιτακτικώς μεν κατά μήνα, εκτάκτως 
δε οσάκις παρίσταται ανάγκη, κατόπινπροσκλήσεωςτου 
Προέδρου ή, απόντος ή κωλυομένου αυτού, του Αντιπρο¬ 
έδρου. 

Το Δ.Σ. ευρίσκεται εν απαρτία όταν παρίσταται οπωσ¬ 
δήποτε ο Πρόεδρος ή, απόντος ή κωλυομένου αυτού, ο 
Αντιπρόεδρος και δύο (2) έκτων μελώντου, αι δε αποφά¬ 
σεις αυτού λαμβάνονται κατά πλειοψηφιαντων παρόντων 
μελών. Εις περίπτωσιν ισοψηφίας υπερισχύει η ψήφος 
του Προέδρου. 

Άρθρον 5 
Τηρούμενα Βιβλία 

Το Ίδρυμα έχει ιδίαν διαχείρισιν, τηρεί δε μερίμνη του 
Δ.Σ. τα Διαχειριστικά αυτού Βιβλία, συμφώνως προς το 
σύστημα τηρήσεως των λογιστικών βιβλίων των Εκκλη¬ 
σιαστικών Νομικών Προσώπων, θεωρημένα δια κάθε νό¬ 
μιμον χρήσιν υπό της Ιεράς Μητροπόλεως Κίτρους, Κα¬ 
τερίνης και Πλαταμώνος, ήτοι: 1) Βιβλίον Πρωτοκόλλου, 
2) Βιβλίον Πρακτικών των Συνεδριάσεων του Δ.Σ., 3) Βι- 
βλίον Ταμείου και Διπλότυπα Γ ραμμάτια Εισπράξεων και 
Εντάλματα Πληρωμών, τα οποία είναι εκτελεστέα εφόσον 
φέρουν την υπογραφήντου Προέδρου ή του αναπληρού- 
ντος αυτόν Αντιπροέδρου και του Ταμίου του Ιδρύματος, 
4) Βιβλίον Κτηματολογίου, εις το οποίον καταγράφεται 
όλη η ακίνητος περιουσία του, 5) Βιβλίον Υλικού, εις το 
οποίον καταγράφεται όλη η κινητή περιουσία του και 6) 
Βιβλίον Εισαγωγής Τροφίμων. 

Άρθρον 6 

Πόροι του Ιδρύματος 

Πόροι του Ιδρύματος είναι: 

α) Αι υπέρ αυτού προσφοραί της Ιεράς Μητροπόλεως 
Κίτρους, Κατερίνης και Πλαταμώνος και των Ιερών Ναών 
και Ιερών Μονών αυτής. 

β) Δωρεαί, κληρονομίαι, κληροδοτήματα και κληροδο- 
σιαι κινητών και ακινήτων φυσικών ή νομικών προσώπων. 

γ) Προαιρετικοί εισφοραί, εις είδος ή εις χρήμα, φίλων 
του Ιδρύματος, 

δ) Κρατικοί επιχορηγήσεις, Κοινοτικοί επιχορηγήσεις, 
επιχορηγήσεις εκ μέρουςτης Νομαρχιακής ή της Τοπικής 
Αυτοδιοικήσεως, Οργανισμών και άλλων Νομικών Προ¬ 
σώπων Δημοσίου ή Ιδιωτικού Δίκαιου, επιχορηγήσεις εκ 
μέρους φυσικών προσώπων και πάσα νόμιμος υπέρ αυ¬ 
τού επιχορήγησις, 

ε) Τόκοι εκ καταθέσεων του Ιδρύματος και πρόσοδοι εκ 
της κινητής και ακίνητης περιουσίας αυτού, 

στ) Πάσα ετέρα πρόσοδος, σύμφωνος με το Ορθόδο¬ 
ξον Χριστιανικόνπνεύμα, προερχομένη εκ πόσης νομίμου 
πηγής και μη κατονομαζόμενη ρητώς εντω παρόντι, 

ζ) Αι προαιρετικοί εκ μέρους των Τροφίμων του Ιδρύμα¬ 
τος συνεισφοραί των συντάξεών των και των τυχόν περι¬ 
ουσιακών αυτών στοιχείων, καθώς και αι υπέρ αυτών προ¬ 
αιρετικοί εισφοραί συγγενών ή τρίτων. Η εισαγωγή των 
Τροφίμων εις το Ίδρυμα εις καμίαν περίπτωσιν δεν δύνα- 
ται να εξαρτηθεί έκτης καταβολής των ως άνω απολύτως 
προαιρετικών συνεισφορών ή εισφορών. 

Άρθρον 7 
Διάθεσις Πόρων 

1. Οι ανωτέρω Πόροι του Ιδρύματος, κατόπιν αποφάσε- 
ως του Δ.Σ. αυτού, διατίθενται: 

α) Δια την διατροφήν των Τροφίμων και δια την παρο¬ 
χήν εις αυτός ιατροφαρμακευτικής και πόσης ετέρας πε- 
ριθάλψεως. 

β) Δια την συντήρησιν και λειτουργίαν του Ιδρύματος, 
καθώς και δια την αποπεράτωσιν των κτιριακών εγκατα¬ 
στάσεων αυτού. 

γ) Δια την αγοράν του απαιτουμένου εξοπλισμού του 
Ιδρύματος. 

δ) Δια την απόδοσιν πόσης οφειλής αναγραφομένης εις 
τον Προϋπολογισμόν. 

ε) Δια τας αμοιβάς του υπηρετούντος εμμίσθου προ¬ 
σωπικού, συμφώνως προς τας διατάξεις της κειμένης νο¬ 
μοθεσίας. 

στ) Δια πάσαν δαπάνην αποσκοπούσαν εις την επίτευ- 
ξιντου σκοπού του Ιδρύματος. 

2. Η παροχή ειδικών ιατρικών υπηρεσιών περιθάλψεως 
θα καλύπτεται κατά περίπτωσιν κατόπιν αποφάσεως του 
Δ.Σ. του Ιδρύματος. 

3. Το τυχόν χρηματικόν πλεόνασμα εκ της οικονομικής 
διαχειρίσεως του Ιδρύματος, το οποίον υπερβαίνει το πο- 
σόν περί του οποίου αποφασίζει το Δ.Σ., κατατίθεται εις 
μιαν εκ των λειτουργουσών εν Κατερίνη Τραπεζών επ’ 
ονόματιτου Ιδρύματος. 

Άρθρον 8 

Προσωπικόντου Ιδρύματος 

1. Το προσωπικόντου Ιδρύματος διακρίνεται εις εθελο¬ 
ντικόν και έμμισθον. Το έμμισθον προσωπικόν, πλην του 
Διευθυντού, διορίζεται και παύεται υπό του Δ.Σ. συμφώ¬ 
νως προς τας διατάξεις της κειμένης νομοθεσίας. 

2. Κατ’ αρχήν συνιστώνται προς εξυπηρέτησιντων άμε¬ 
σων διοικητικών αναγκών του Ιδρύματος αι εξής θέσεις: 

α) Μια (1) θέσις Διευθυντού, απαραιτήτως πτυχιούχου 
τουλάχιστον Ανωτέρας Σχολής, ο οποίος διαθέτει και 
σχετικήν επαγγελματικήν εμπειρίαν. 


Ο Διευθυντής διορίζεται και παύεται υπό του Σεβα- 
σμιωτάτου Μητροπολίτου, μεριμνά δια την υλοποίησιν 
των αποφάσεων του Δ.Σ. του Ιδρύματος των αφορωσών 
εις την οργάνωσιν, διοίκησιν και λειτουργίαν του Ιδρύμα¬ 
τος, τηρείτο Βιβλίον Εισαγωγής Τ ροφίμων, επιμελείται τα 
των προμηθειών του Ιδρύματος, επιβλέπει τα της υγείας 
των Τροφίμων, τα της παροχής ιατροφαρμακευτικής και 
πόσης ετέρας περιθάλψεως εις αυτός και τα της καθα- 
ριότητος και διατροφής αυτών, ασκεί εποπτείαν και έλεγ¬ 
χον εις το προσωπικόν όσον αφορά εις την τήρησιν των 
καθηκόντων αυτού και επιβλέπει τα της μισθοδοσίας και 
ασφαλίσεως αυτού, αναφερόμενος διατα πόσης φύσεως 
προβλήματα εις τον Σεβασμιώτατο Μητροπολίτην. 

β) Μια (1) θέσις Λογιστού-Διαχειριστού, ο οποίος δέον 
όπως διαθέτη σχετικήν επαγγελματικήν εμπειρίαν. 

Ο Λογιστής-Διαχειριστής υποβοηθεί τον Ταμίαν εις το 
έργοντου. 

γ) Μια (1) θέσις Νοσοκόμου διετούς, τριετούς ή τετρα¬ 
ετούς φοιτήσεως με σχετικήν επαγγελματικήν εμπειρίαν. 

δ) Δύο (2) θέσεις Μαγειρισσών. 

ε) Τέσσαρες (4) θέσεις ωρομίσθιων Καθαριστριών. 

3. Το εθελοντικόν προσωπικόν προσφέρει βοηθητικήν 
υπηρεσίαν εις την περιποίησιν των Τ ροφίμων ως και οιαν- 
δήποτε υπηρεσίαν, το Δ.Σ. του Ιδρύματος, ήθελε ανάθε¬ 
ση εις αυτό. 

Άρθρον 9 

Τρόφιμοι 

Εις το Ίδρυμα εισάγονται, κατόπιν αιτήσεωςτων ίδιων ή 
και των συγγενών των, άτομα, κυρίως άπορα, μη δυνάμε- 
θα να αυτοσυντηρηθούν, φύλου θήλεος, καταγόμενα και 
διαβιούντα κυρίως εντός των ορίων της Ιερός Μητροπό- 
λεως Κίτρους, Κατερίνης και Πλαταμώνος χωρίς να απο¬ 
κλείονται ωστόσο και τα εκτός αυτής. 

Ως δικαιολογητικά εισαγωγής αυτών καθορίζονται τα 
εξής: 

α) Πιστοποιητικόν οικογενειακής καταστάσεως. 

β) Πιστοποιητικόν υγείας δια του οποίου φαίνεται ότι η 
αιτούσα δεν πάσχει εκ μεταδοτικού νοσήματος. Η έκδο- 
σις του προτιμάται να γινη υπό Δημοσίας Υγειονομικής 
Επιτροπής. 

Άρθρον10 

Ευεργέται 

Το Δ.Σ. ανακηρύσσει Ευεργέτας τους εισφέροντας εις 
το Ίδρυμα σημαντικά χρηματικά ποσά ή περιουσιακά 
στοιχεία, καθώς και τους προσφέροντας εξαιρετικός 
υπηρεσίας. 

Άρθρον11 
Ετήσια εορτή 

Ετήσια εορτή του Ιδρύματος καθορίζεται η εορτή της 
Αγίας Σοφίας την 17ην Σεπτεμβρίου. 

Άρθρον12 

Σφραγίς 

Τ ο Ίδρυμα έχει ιδίαν κυκλικήν σφραγίδαν, φέρουσα εις δύο 
επαλλήλους κύκλους την επωνυμίαν του: εις τον εξωτερικόν 
κύκλον τας λέξεις «ΕΚΚΑΗΣΙΑΣΤΙΚΟΝ ΓΗΡΟΚΟΜΕΙΩΝ» και 
εις τον εσωτερικόν κύκλον τας λέξεις «ΤΗΣ ΙΕΡΑΣ ΜΗΤΡΟ- 
ΠΟΛΕΩΣ ΚΙΤΡΟΥΣ, ΚΑΤΕΡΙΝΗΣ ΚΑΙ ΠΛΑΤΑΜΩΝΟΣ». Εις το 
δε μέσον φέρει απεικόνισιντου Τίμιου Σταυρού. 

Άρθρον13 

Το παρόν Ίδρυμα καταργείται δια αποφάσεως της 

Διαρκούς Ιερός Συνόδου κατόπιν ητιολογημένης αποφά- 
σεωςτουΔ.Σ. αυτού, διατηνλήψιντης οποίας είναι απα¬ 
ραίτητος η ψήφος του Σεβασμιωτάτου Μητροπολίτου, ως 
Προέδρου όταν δεν εκπληροίταςεκκλησιολογικάς αυτού 
προϋποθέσεις και την αποστολήν του, όταν παρεκκλίνει 
του σκοπού του ή καταστή ανέφικτος η λειτουργία του. 
Εις πάσαν περίπτωσιν καταργήσεως του Ιδρύματος παν 
κινητόν ή ακίνητον περιουσιακόν αυτού στοιχείον, ως και 
παν δικαίωμα και πάσα αξίωσις αυτού περιέρχεται εις το 
Νομικόν Πρόσωπον της Ιερός Μητροπόλεως Κίτρους, 
Κατερίνης και Πλαταμώνος. 

Άρθρον14 

Ο παρών Κανονισμός τροποποιείται υπό της Διαρκούς 
Ιερός Συνόδου κατόπιν ητιολογημένης αποφάσεως του 
Δ.Σ. του Ιδρύματος, δια την λήψιν της οποίας είναι απα¬ 
ραίτητος η ψήφος του Σεβασμιωτάτου Μητροπολίτου, ως 
Προέδρου. 

Άρθρον15 

Ο παρών Κανονισμός ισχύει από της δημοσιεύσεως αυ¬ 
τού εις την Εφημερίδα της Κυβερνήσεως και εις το επί¬ 
σημον Δελτίον «ΕΚΚΛΗΣΙΑ» της Εκκλησίας της Ελλάδος. 

Άρθρον16 

Από τας διατάξεις του Κανονισμού τούτου προκαλείται 
δαπάνη εις βάρος του Προϋπολογισμού του Νομικού 
Προσώπου της Ιερός Μητροπόλεως Κίτρους - Κατερίνης 
και Πλαταμώνος, το ύψος της οποίας δεν δύναται να 
προσδιορισθή. 

Αθήνα, 27 Ιουνίου 2000 

Πρόεδρος 

1- Ο Αθηνών ΧΡΙΣΤΟΔΟΥΛΟΣ 

Ο Αρχιγραμματεύς 
ΐ Αρχιμ. Θεολόγος Αποστολίδης 

-♦- 

( 2 ) 

Σύσταση και λειτουργία Εκκλησιαστικού Ιδρύματος με 
την επωνυμία «ΠΝΕΥΜΑΤΙΚΟΝ ΚΕΝΤΡΟΝ ΤΗΣ ΙΕΡΑΣ 
ΜΗΤΡΟΠΟΛΕΩΣ ΚΙΤΡΟΥΣ, ΚΑΤΕΡΙΝΗΣ ΚΑΙ ΠΛΑΤΑ- 
ΜΩΝΟΣ «Ο ΑΓΙΟΣ ΦΩΤΙΟΣ». 

Η ΔΙΑΡΚΗΣ ΙΕΡΑ ΣΥΝΟΔΟΣ 
ΤΗΣ ΕΚΚΛΗΣΙΑΣ ΤΗΣ ΕΛΛΑΔΟΣ 

Έχουσα υπόψη: 

1. Τας διατάξεις των άρθρων 29 παραγρ. 2 και 59 παρα- 
γρ. 2 του Νόμου 590/1977 «Περί Καταστατικού Χάρτου 
της Εκκλησίας της Ελλάδος», 

2. Τας υποχρεώσεις της Ποιμενούσης Εκκλησίας τας 
απορρέουσας εκ των Ευαγγελικών Επιταγών, των Ιερών 
Κανόνων και των Νόμων του Κράτους προς το Χριστεπώ- 
νυμοντης Εκκλησίας πλήρωμα. 

3. Τας υφισταμένας κοινωνικός και πνευματικός ανά- 
γκας της Ιερός Μητροπόλεως Κίτρους, Κατερίνης και 
Πλαταμώνος. 

4. Την υπ’ αριθμ. 116/14.2.2000 Πρότασιν του Σεβα- 
σμιωτάτου Μητροπολίτου Κίτρους, Κατερίνης και Πλατα¬ 
μώνος Αγαθονίκου. 

5. Την από 2.3.2000 Γνωμάτευσιν του Νομικού Γραφεί¬ 
ου της Νομικής Υπηρεσίας της Εκκλησίας της Ελλάδος. 

6. Την από 12.5.2000 Απόφασιν Αυτής. 

ΑΠΟΦΑΣΙΖΕΙ 

Συνιστά εις την Ιερά Μητρόπολιν Κίτρους, Κατερίνης 


και Πλαταμώνος Εκκλησιαστικόν Ίδρυμα υπό την επωνυ- 
μιανία «ΠΝΕΥΜΑΤΙΚΟΝ ΚΕΝΤΡΟΝ ΤΗΣ ΙΕΡΑΣ ΜΗΤΡΟ¬ 
ΠΟΛΕΩΣ ΚΙΤΡΟΥΣ, ΚΑΤΕΡΙΝΗΣ ΚΑΙ ΠΛΑΤΑΜΩΝΟΣ «Ο 
ΑΓΙΟΣ ΦΩΤΙΟΣ» το οποίον θα λειτουργή με την μορφήν 
Νομικού Προσώπου Ιδιωτικού Δίκαιου και θα εδρεύη εις 
τηνπόλιντης Κατερίνης. Η οργάνωσις, διοίκησις, διαχει- 
ρισις και λειτουργία του Ιδρύματος τούτου θα διέπεται 
από τας διατάξεις του επομένου Κανονισμού : 

ΚΑΝΟΝΙΣΜΟΣ ΛΕΙΤΟΥΡΓΙΑΣ 
ΤΟΥ ΕΚΚΛΗΣΙΑΣΤΙΚΟΥ ΙΔΡΥΜΑΤΟΣ 
ΥΠΟ ΤΗΝ ΕΠΩΝΥΜΙΑΝ 

ΠΝΕΥΜΑΤΙΚΟΝ ΚΕΝΤΡΟΝ ΤΗΣ ΙΕΡΑΣ ΜΗΤΡΟΠΟΛΕΩΣ 
ΚΙΤΡΟΥΣ, ΚΑΤΕΡΙΝΗΣ ΚΑΙ ΠΛΑΤΑΜΩΝΟΣ 
«Ο ΑΓΙΟΣ ΦΩΤΙΟΣ» 

Άρθρον1 

Σύστασις - Επωνυμία -Έδρα 
Εις την περιφέρειαν της Ιερός Μητροπόλεως Κίτρους, 
Κατερίνης και Πλαταμώνος και υπό την πνευματικήν και 
διοικητικήν εποπτείαν αυτής συνιστάται Εκκλησιαστικόν 
Ίδρυμα, λειτουργούν ως Νομικόν Πρόσωπον Ιδιωτικού 
Δίκαιου (Ν.Π.Ι.Δ.), μη κερδοσκοπικού χαρακτήρας, υπό 
την επωνυμίαν «ΠΝΕΥΜΑΤΙΚΟΝ ΚΕΝΤΡΟΝ ΤΗΣ ΙΕΡΑΣ 
ΜΗΤΡΟΠΟΛΕΩΣ ΚΙΤΡΟΥΣ,ΚΑΤΕΡΙΝΗΣ ΚΑΙ ΠΛΑΤΑΜΩ¬ 
ΝΟΣ «Ο ΑΓΙΟΣ ΦΩΤΙΟΣ», το οποίο θα διέπεται υπό του πα¬ 
ρόντος Κανονισμού. Έδρα του Ιδρύματος τούτου είναι η 
πόλις της Κατερίνης. Το Ίδρυμα θα στεγάζεται εις κτίριον 
ιδιοκτησίας της Ιερός Μητροπόλεως ανεγερθέν υπό του 
αειμνήστου Μητροπολίτου Βαρνάβα το 1967, το οποίον 
ευρίσκεταιειςτηνσυμβολήντωνοδώνΖαλόγγου και 16ης 
Οκτωβρίου εις την πόλιν της Κατερίνης. 

Άρθρον 2 

Σκοποί του Ιδρύματος 
Σκοποί του Ιδρύματος τούτου είναι: 
α. Η εν αγάπη Χριστού διακονία των πιστών, των νέων 
κυρίως, εις τρόπον ώστε να καθίστανται συνειδητά και 
ενεργά μέλη της Αγιωτάτης Εκκλησίας του Χριστού, συ¬ 
νεπείς συνεχισταίτης Ελληνορθόδοξου Παραδόσεως. 

β. Ο συντονισμός υπ’ αυτού του όλου πνευματικού έρ¬ 
γου της Ιερός Μητροπόλεως Κίτρους, Κατερίνης και Πλα¬ 
ταμώνος . 

γ. Η προετοιμασία στελεχών δια το έργοντης Εκκλησίας. 

Άρθρον 3 

Μέσα προς επίτευξιν των σκοπών 
Μέσα προς επίτευξιν των ανωτέρω σκοπών είναι: 
α. Η τέλεσις εις το ευρισκόμενον εντός του Ιδρύματος 
Παρεκκλήσιον του Άγιου Φωτίου των Ιερών Ακολουθιών : 
Εσπερινού, Αποδείπνου, Παρακλήσεων, θείας Λειτουρ¬ 
γίας, του Ιερού Μυστήριου της Εξομολογήσεως και των 
καθιερωμένων κατά μήνα Ιερών Αγρυπνιών. 

β. Η μέριμνα δια την Ορθόδοξον Διδαχήν των φοιτών- 
των εις το Ίδρυμα «ΑΠΟΣ ΦΩΤΙΟΣ». Προς τον στόχον αυ- 
τόντείνειη λειτουργία τμημάτων Ορθοδόξου Διδαχής δια 
παιδιά Δημοτικού, Γυμνασίου και Λυκείου. Η λειτουργία 
επίσης του ΔΙΔΑΚΤΗΡΙΟΥ (συνάξεις των νέων όπου ειση- 
γούνται και συζητώνται διάφορα θέματα υπό το πρίσμα 
πάντοτε της ορθοδόξου διδασκαλίας και πνευματικότη- 
τος), ομιλίαι, διαλέξεις και πολλαί ευκαιρίαι ωφελίμων συ¬ 
ζητήσεων εις τα πλαίσια των συντροφιών, 
γ. Η διοργάνωσις εορταστικών και πολιτιστικών εκδη- 

λώσεων, όπως μουσικών, χορευτικών και θεατρικών πα¬ 
ραστάσεων, κινηματογραφικών προβολών, εκθέσεων 
κ.α. Ιδιαιτέραν θέσιν μεταξύ αυτών κατέχουν αιετήσιαι εκ¬ 
δηλώσεις «ΗΜΕΡΕΣ ΝΕΟΤΗΤΟΣ» (29 Ιανουάριου - 6 Φε¬ 
βρουάριου). 

δ. Η οργάνωσις και λειτουργία και άλλων τμημάτων, δια 
της οποίας θα επιτυγχάνεται, επίσης, η εκπλήρωσις του 
κυρίου σκοπούτου Ιδρύματος, ήτοι η μετοχή των παιδιών, 
των νέων και όλων γενικώς εις την Ελληνορθόδοξον Πα- 
ράδοσιν. Ως τμήματα υπηρετούντο τον εν λόγω σκοπόν 
θεωρούνται τα : Βυζαντινής Μουσικής, Παραδοσιακών 
τραγουδιών, Παραδοσιακών χορών, Βυζαντινής Αγιο¬ 
γραφίας κ.α. 

ε. Η δημιουργία και λειτουργία Δανειστικής Βιβλιοθή¬ 
κης και Κασεττοθήκης, ως επίσης και η λειτουργία Ανα¬ 
γνωστήριου. 

στ. Η δυνατότητα των παιδιών να ψυχαγωγούνται υ- 
γιώς με διάφορα παιχνίδια : επιτραπέζια, πιγκ - πογκ κ.α. 

ζ. Η διοργάνωσις προσκυνηματικών και επιμορφωτικών 
εκδρομών. 

η. Η λειτουργία Κατασκηνώσεως κατά την θερινήν πε¬ 
ρίοδον. 

θ. Η οργάνωσις και λειτουργία τμημάτων επιμορφώσε- 
ως στελεχών των Εκκλησιαστικών Πνευματικών Κέντρων, 
όπως π.χ. των κατηχητών. 

ι. Η λειτουργία θεατρικής σκηνής υπό τον τίτλον «ΕΚ¬ 
ΚΛΗΣΙΑΣΤΙΚΗ ΣΚΗΝΗ», η οποία θα παρουσιάζει έργα 
εθνικοθρησκευτικού περιεχομένου, ως και παν άλλο έρ- 
γον, συνάδον βεβαίως προς τους σκοπούς του Ιδρύμα¬ 
τος. Παραστάσεις των έργων αυτών θα μπορούν να δίδω- 
νται και εις άλλα μέρη της Πατρίδος μας εν συνεργασία 
μετά των κατά τόπους Ιερών Μητροπόλεων ή άλλων φο¬ 
ρέων. 

ια. Εκδόσεις βιβλίων, εικόνων, καρτών, αφισσών, κα- 
σεττών ήχου και εικόνος κ.α. 

ιβ. Η παρουσίασις εκπομπών μέσω των τοπικών ραδιο¬ 
τηλεοπτικών μέσων. 

ιγ. Η αξιοποίησιςτου εμψύχου δυναμικού της I. Μητρο- 
πόλεως, απαραίτητος προϋπόθεσις δια την επίτευξιν 
όλων των ανωτέρω. 

ιδ. Πάσα άλλη ενέργεια αποφασιζομένη υπό του Διοι¬ 
κητικού Συμβουλίου του Ιδρύματος. 

Άρθρον 4 

Διοίκησις - Διοικητικόν Συμβούλιον 

1. Το Ίδρυμα διοικείται υπό εννεαμελούς (9) Διοικητι¬ 
κού Συμβουλίου απαρτιζόμενου εκ: α) του εκάστοτε Σε- 
βασμιωτάτου Μητροπολίτου Κίτρους, Κατερίνης και 
Πλαταμώνος, ως Πρόεδρου, β) του εκάστοτε Διευθυ- 
ντού του Ιδρύματος, ως Αντιπροέδρου, ο οποίος από- 
ντος ή κωλυομένου του Σεβασμιωτάτου Μητροπολίτου 
θα αναπληρεί αυτόν και θα προεδρεύει του Δ.Σ., γ) του 
εκάστοτε Υποδιευθυντού του Ιδρύματος, ο οποίος, εις 
περίπτωσιν κατά την οποίαν θα προεδρεύη του Δ.Σ. ο 
εκάστοτε Διευθυντής ως αναπληρών τον απάντα ή κω- 
λυόμενον Μητροπολίτην, θα ασκεί καθήκοντα Αντιπρο¬ 
έδρου, δ) έξι τακτικών μελών, κατοικούντων εις την πε¬ 
ριφέρειαν της Ιεράς Μητροπόλεως Κίτρους, Κατερίνης 
και Πλαταμώνος, και διακρινομένων δια την ευσέβειαν, 
το ήθος, την πνευματικήν κατάρτισιν την ωριμότητα και 
την αφοσίωσιν των προς την Εκκλησίαν και τους σκο¬ 
πούς του Ιδρύματος. 


2. Ο Διευθυντής και ο Υποδιευθυντής του Ιδρύματος 
ορίζονται υπάτου Σεβασμιωτάτου Μητροπολίτου. Τα λοι¬ 
πά τακτικά μέλη διορίζονται υπό του Σεβασμιωτάτου Μη¬ 
τροπολίτου δια μιαν τριετίαν, κατόπιν προτάσεως του Δι- 
ευθυντού. Επίσης υπό του Σεβασμιωτάτου Μητροπολί¬ 
του, κατόπιν προτάσεως του Διευθυντού και δια την 
αυτήν τριετίαν, διορίζονται τέσσερα αναπληρωματικά μέ¬ 
λη έχοντα τα αυτά ως άνω αναφερόμενα προσόντα. Οι 
διορισθέντες δύνανται να επαναδιορισθούν. 

3. Μέλη του Δ.Σ., τα οποία δεν ανταποκρίνονται εις τα 
καθήκοντα των, ή προβαίνουν εις ενεργείας ερχομένας 
εις αντίθεσιν με τους σκοπούς του Ιδρύματος, παύονται 
και αντικαθίστανται υπάτου Σεβασμιωτάτου Μητροπολί¬ 
του. 

4. Το Δ.Σ. του Ιδρύματος συγκροτείται εις σώμα κατά 
την πρώτην συνεδρίασιν αυτού και εκλέγει τον Γραμμα- 
τέα και τον Ταμίαν. Το αξιωμάτων μελώντου Δ.Σ. είναι τι¬ 
μητικόν και άμισθον. 

5. Ο Πρόεδρος του Δ.Σ. α) έχει την εποπτείαν οργανώ- 
σεως, διοικήσεως, λειτουργίας και διαχειρίσεως του 
Ιδρύματος, έχει την ευθύνην όλων των εκδηλώσεων του 
Ιδρύματος και συντονίζει τα μέλη του Δ.Σ. προς υλοποιη- 
σιντων σκοπών αυτού, β) εκπροσωπείτο Ίδρυμα ενώπιον 
πάσης διοικητικής, δικαστικής και εκκλησιαστικής αρχής 
και οιασδήποτε άλλης αρχής και εις όλας του τας σχέσεις 
μετ’ άλλων ιδρυμάτων, οργανισμών, νομικών προσώπων 
και φυσικών προσώπων, γ) λαμβάνει γνώσιν όλων των ει¬ 
σερχομένων και εξερχόμενων εγγράφων του Ιδρύματος, 
συνυπογράφει μετά του Γραμματέως όλην την αλληλο¬ 
γραφίαν αυτού και συνυπογράφει μετά του Ταμίου τα οι¬ 
κονομικής φύσεως έγγραφα, δ) συγκαλεί το Δ.Σ. εις συ¬ 
νεδριάσεις, διευθύνει τας εν αυτώ συζητήσεις και συνυ¬ 
πογράφει μετά του Γραμματέως τα πρακτικά των 
συνεδριάσεων. 

6. Ο Αντιπρόεδρος του Δ.Σ. αναπληροί τον Πρόεδρον 
απάντα ή κωλυόμενον εις όλας τας αρμοδιότητας αυτού 
και ενεργεί κατόπιν εντολής του. 

7. Ο Γραμματέας τηρεί το Βιβλίον Πρωτοκόλλου του 
Ιδρύματος και συντάσσει όλα τα έγγραφα και όλην την 
αλληλογραφίαν του Ιδρύματος περίτης οποίας ενημερώ¬ 
νει τον Πρόεδρον και την οποία συνυπογράφει μετ’ αυ¬ 
τού. Επίσης τηρείτο Βιβλίον Πρακτικών των Συνεδριάσε- 
ωντου Δ.Σ. του Ιδρύματος, συνυπογράφει μετά του Προ¬ 
έδρου τα εν λόγω πρακτικά, τα οποία και συντάσσει, και 
φυλάσσει την σφραγίδα του Ιδρύματος. 

8. Ο Ταμίας τηρείτο Βιβλίον Ταμείου καθώς και τα Δι¬ 
πλότυπα Γραμμάτια Εισπράξεων και Εντάλματα Πλη¬ 
ρωμών του Ιδρύματος, εισπράττει δια διπλοτύπων 
Γραμματίων Εισπράξεων, τα οποία και συνυπογράφει 
μετά του Προέδρου, παν έσοδον του Ιδρύματος, διε¬ 
νεργεί τας πληρωμάς, τας οποίας απεφάσισε το Δ.Σ. , 
βάσει διπλοτύπων Ενταλμάτων Πληρωμών, τα οποία 
επίσης συνυπογράφει, όπως άλλωστε και όλα τα οικο¬ 
νομικής φύσεως έγγραφα, μετά του Προέδρου, ευθύ- 
νεται δια την φύλαξιν των χρημάτων του Ιδρύματος τα 
οποία, κατατίθενται εις μιαν εκ των λειτουργουσών εν 
Κατερίνη Τραπεζών επ’ ονόματι του Ιδρύματος, διε¬ 
νεργεί καταθέσεις και αναλήψεις χρημάτων κατόπιν 
αποφάσεως του Δ.Σ. και εν γένει διαχειρίζεται την πε¬ 
ριουσίαν του Ιδρύματος. Επίσης τηρεί το Βιβλίον Κτη¬ 
ματολογίου και το Βιβλίον Υλικού. 

Άρθρον 5 

Επίτροποί 

Βοηθητικόν ρόλον εις την οργάνωσιν, διοίκησιν και λει¬ 
τουργίαν του Ιδρύματος επέχουν τρεις (3) πενταμελείς 
Επίτροποί. Αύται είναι: α) Επιτροπή Πολιτισμού, β) Επι¬ 
τροπή Κατασκηνώσεως, γ) Επιτροπή Επιμορφώσεως 
στελεχών. 

Οιπροϊστάμενοιτων Επιτροπών προέρχονται έκτων με¬ 
λών του Δ.Σ. και λειτουργούν ως σύνδεσμοι αυτών μετά 
του Δ.Σ., ενώ τα μέλη των Επιτροπών προτείνονται υπό 
του Διευθυντού του Ιδρύματος και διορίζονται υπό του 
Δ.Σ. δι’ εν έτος, δύνανται δε να επαναδιορισθούν. Το αξίω¬ 
μα των είναι τιμητικόν και άμισθον. 

Άρθρον 6 

Αρμοδιότητες του Διοικητικού Συμβουλίου 

1 .Το Διοικητικόν Συμβούλιον έχει τας ως κάτωθι αρμο¬ 
διότητας : 

α) Αποφασίζει επί πάσης υποθέσεως αφορώσης εις την 
οργάνωσιν, διοίκησιν, λειτουργίαν και διαχείρισιν του 
Ιδρύματος ως δια παν θέμα αφορών εις την εκπλήρωσιν 
των σκοπών αυτού. 

β) Συνεργάζεται μετά του Μητροπολιτικού Συμβουλίου 
καθώς και μετά των Εκκλησιαστικών Συμβουλίων των Ιε¬ 
ρών Ναών της περιφέρειας της Ιεράς Μητροπόλεως Κί¬ 
τρους, Κατερίνης και Πλαταμώνος, μετά των Ενοριακών 
Κέντρων Νεότητας αυτής ως και μετά των αναλογών Νε¬ 
ανικών Κινήσεων όλων των Ιερών Μητροπόλεων της Εκ¬ 
κλησίας της Ελλάδος, της Κρήτης, της Δωδεκανήσου και 
του Εξωτερικού. Επίσης μετά διαφόρων πολιτιστικών, 
επιστημονικών, φιλανθρωπικών και αθλητικών συλλόγων, 
ως επίσης μετά της Τοπικής Αυτοδιοικήσεως και των το¬ 
πικών φορέων δια την προαγωγήν και επίτευξιν των σκο¬ 
πών του Ιδρύματος. 

γ) Συγκροτεί τας εις το άρθρον 5 αναφερόμενος Επί¬ 
τροπος. 

δ) Καταρτίζει τον ετήσιον Προϋπολογισμόν καιΑπολο- 
γισμόντου Ιδρύματος και υποβάλλει τούτους προς έγκρι- 
σιν εις το Μητροπολιτικόν Συμβούλιον της Ιεράς Μητρο¬ 
πόλεως Κίτρους, Κατερίνης και Πλαταμώνος. 

ε) Μεριμνά δια την εξεύρεσιν οικονομικών πόρων, απα¬ 
ραιτήτων δια την ομαλήν λειτουργία του Ιδρύματος. 

στ) Αποφασίζει δια παν έτερον θέμα, το οποίο δεν προ- 
βλέπεται εις τον παρόντα Κανονισμόν. 

2. Το Δ.Σ. συνέρχεταιτακτικώς μεν κατά μήνα, εκτάκτως 
δε οσάκις παρίσταται ανάγκη, κατόπιν προσκλήσεως του 
Προέδρου ή απόντος ή κωλυομένου αυτού, του Αντιπρο¬ 
έδρου ή κατόπιν εγγράφου αιτήσεως πέντε (5) τουλάχι¬ 
στον μελών του. 

Το Δ.Σ. ευρίσκεται εν απαρτία όταν παρίσταται οπωσ¬ 
δήποτε ο Πρόεδρος ή απόντος ή κωλυομένου αυτού, ο 
Αντιπρόεδρος και τέσσερα (4) εκ των μελών του, αι δε 
αποφάσεις αυτού λαμβάνονται κατά πλειοψηφίαντωνπα- 
ρόντων μελών. Εις περίπτωσιν ισοψηφίας υπερισχύει η 
ψήφος του Προέδρου. 

Άρθρον 7 

Αρμοδιότητες των Επιτροπών 

Οι πενταμελείς Επιτροπές έχουν τάς ως κάτωθι αρμο¬ 
διότητας : 

Μελετούν, σχεδιάζουν και προτείνουν λύσεις δια παν 


θέμα αφορών εις τας πολιτιστικάς εκδηλώσεις, την κατα- 
σκήνωσιν και την λειτουργίαν των τμημάτων της επιμορ- 
φώσεως, τα οποία αποτελούν και το αντικείμενο αυτών. Αι 
προτάσεις των Επιτροπών εγκρίνονται ή απορρίπτονται 
υπό του Δ.Σ. 

Άρθρον 8 
Διακονήματα 

Δια την καλυτέραν συγκρότησιν, οργάνωσιν και λει¬ 
τουργίαν του Ιδρύματος, αλλά και την αξιοποίησιν του 
υπάρχοντος έμψυχου υλικού ορίζονται τα κάτωθι διακο- 
νήματα: 

α. Εκκλησιαστικός 

β. Εφημερεύοντας 

γ. Βιβλιοθηκάριος 

δ. Οικονόμος 

ε. Αποθηκάριος 

στ. Οργανωτής εκδρομών 

ζ. Ηλεκτρολόγος - Ηλεκτρονικός 

η. Ταμίας Φιλοπτώχου 

θ. Συντηρητής κτιρίου 

ι. Προγραμματιστής 

ία. Ειδικός Γραμματεύς 

ιβ. Επί της υποδοχής 

ιγ. Επί των ταινιών 

ιδ. Παν άλλο διακόνημα, την ανάγκην θεσμοθετήσεως 
του οποίου ήθελε κατάδειξη η προϊούσα συν τω χρόνω 
εμπειρία. Οι έχοντες τα ως άνω διακονήματα δύνανται να 
έχουν εις την εκτέλεσιν του έργου των έναν ή περισσοτέ¬ 
ρους βοηθούς. Άπαντες ούτοι προτείνονται υπό του Δι- 
ευθυντού, ορίζονται υπό του Δ.Σ. δι’ εν έτος και δύνανται 
να επαναδιορισθούν. Τα διακονήματα είναι τιμητικά και 
άμισθα. 

Άρθρον 9 
Σύναξις στελεχών 

Τα μέλη του Δ.Σ. των Επιτροπών, οι έχοντες τα διακονή- 
ματα και οι βοηθοί αυτών, ως και παν μέλος φοιτώντακτι- 
κώς εις το Ίδρυμα και προσφέρον διαφόρους υπηρεσίας 
εις αυτό, συναπαρτίζουν την Σύναξιν των στελεχών του 
Ιδρύματος, η οποία συνέρχεται τακτικώς μεν τρις του 
έτους - εις την έναρξιν, το μέσον (μετά τάς εορτάς των 
Χριστουγέννων) καιπροτηςλήξεως (μετά τας εορτάςτου 
Πάσχα) της περιόδου - εκτάκτως δε, οσάκις ήθελε παρα- 
στή ανάγκη κατόπιν προσκλήσεως του Δ.Σ. 

Άρθρον10 

Πνευματικοί διατάξεις 

1. Η εν ελευθερία ένταξις παντός Ορθοδόξου Χριστια¬ 
νού εις τον χώρον, πολύ δε περισσότερον η ανάληψις υπ’ 
αυτού ρόλου στελέχους, προϋποθέτει την κατωτέρω βα¬ 
σικήν και απαράβατον αρχήν: Ο χώρος του Ιδρύματος εί¬ 
ναι χώρος διακονίας, προσφοράς και θυσίας. 

Οι ερχόμενοι εις αυτόν οφείλουν να αμιλλώνται περίτου 
μεγέθους αυτής της προσφοράς και της θυσίας και όχι 
της ικανοποιήσεως της οιασδήποτε ιδιοτέλειας. 

2. Ειςτας σχέσεις των μελώντου Ιδρύματος δέον να κυ¬ 
ριαρχούν αι αρχαί της εν Χριστώ αγάπης, του σεβασμού, 
της ταπεινώσεως και της Χριστομιμήτου Υπακοής. 

3. Ο Ναός συνιστά, τρόπον τίνα την ψυχήν του Ιδρύμα¬ 
τος. Ο ζήλος και η προθυμία της συμμετοχής εις τα τε¬ 
λούμενα εν αυτώ θα δίδουν την χάριν και την δύναμιν εις 
τον καθένα δια να πραγματώνη τας επιζητούμενος χρι¬ 
στιανικός αρετάς. Ανάλογον βοήθειαν εις αυτήν την προ- 

απάθειαν μπορεί να παράσχη η ποικιλοτρόπως προσφε- 
ρόμενη Ορθόδοξος Διδαχή. 

Άρθρον11 
Σφραγίς 

Το Ίδρυμα έχει ιδίαν κυκλικήν σφραγίδα, φέρουσα εις 
δύο επαλλήλους κύκλουςτηνεπωνυμίαντου : ειςτονεξω¬ 
τερικόν κύκλοντας λέξεις «ΙΕΡΑ ΜΗΤΡΟΠΟΛΙΣ ΚΙΤΡΟΥΣ 
- ΚΑΤΕΡΙΝΗΣ ΚΑΙ ΠΛΑΤΑΜΩΝΟΣ» και εις τον εσωτερικόν 
κύκλον « ΠΝΕΥΜΑΤΙΚΟΝ ΚΕΝΤΡΟΝ Ο ΑΓΙΟΣ ΦΩΤΙΟΣ». 
Εις το δε μέσον φέρει την εικόνα του Άγιου Φωτίου, βα- 
στάζοντοςτο Πνευματικόν Κέντρον. 

Άρθρον 12 
Πόροι του Ιδρύματος 

Πόροι του Ιδρύματος είναι: 

α) Αι υπέρ αυτού προσφοραί της Ιερός Μητροπόλεως 
Κίτρους, Κατερίνης και Πλαταμώνος και των Ιερών Ναών 
και Ιερών Μονών αυτής. 

β) Δωρεαί, κληρονομιάς κληροδοτήματα και κληροδο- 
σίαι κινητών και ακινήτων φυσικών ή νομικών προσώπων. 

γ) Προαιρετικοί εισφοραί, εις είδος ή εις χρήμα, φίλων 
του Ιδρύματος. 

δ) Κρατικοί επιχορηγήσεις, Κοινοτικοί επιχορηγήσεις, 
επιχορηγήσεις εκ μέρουςτης Νομαρχιακής ή της Τοπικής 
Αυτοδιοικήσεως, Οργανισμών και άλλων Νομικών Προ¬ 
σώπων Δημοσίου ή Ιδιωτικού Δίκαιου, επιχορηγήσεις εκ 
μέρους φυσικών προσώπων και πάσα νόμιμος υπέρ αυ¬ 
τού επιχορήγησις. 

ε) Τόκοι εκ καταθέσεων του Ιδρύματος και πρόσοδοι εκ 
της κινητής και ακίνητης περιουσίας αυτού. 

στ) Πάσα ετέρα πρόσοδος, σύμφωνος με το Ορθόδο¬ 
ξον Χριστιανικόνπνεύμα, προερχομένη εκ πόσης νομίμου 
πηγής και μη κατονομαζόμενη ρητώς εν τω παρόντι. 

Άρθρον 13 
Διάθεσις Πόρων 

1. Οι ανωτέρω Πόροι, κατόπιν αποφάσεως του Δ.Σ. , 
διατίθενται: 

α) Δια την αγοράν του απαιτουμένου εξοπλισμού του 
Ιδρύματος. 

β) Δια την προμήθειαν βιβλίων και την διοργάνωσιν συ¬ 
νεδρίων, εορτών και εκδηλώσεων. 

γ) Δια δαπάνας συντηρήσεως και λειτουργίας του Ιδρύ¬ 
ματος. 

δ) Δια δαπάνας ανεγέρσεως και συντηρήσεως των κτι- 
ριακών εγκαταστάσεων ως και λειτουργίας της Κατασκη- 
νώσεως. 

ε) Δια τας διαφόρους εκδόσεις του Ιδρύματος. 

στ) Δια την φιλοξενίαν προσώπων προαγόντων τους 
σκοπούς του Ιδρύματος. 

ζ) Δια πάσαν δαπάνην αποσκοπούσαν εις την επίτευξιν 
των σκοπώντου Ιδρύματος. 

η) Δια την απόδοσιν πόσης οφειλής αναγραφομένης εις 
τον Προϋπολογισμόν. 

2. Το τυχόν χρηματικόν πλεόνασμα εκ της οικονομικής 
διαχειρίσεως του Ιδρύματος, το οποίον υπερβαίνει το πο- 
σόν περί του οποίου αποφασίζει το Δ.Σ., κατατίθεται εις 
μιαν εκ των λειτουργουσών εν Κατερίνη Τραπεζών επ’ 
ονόματιτου Ιδρύματος. 


Άρθρον14 
Τηρούμενα Βιβλία 

Το Ίδρυμα έχει ιδίαν διαχείρισιν, τηρεί δε μερίμνη του 
Δ.Σ. τα Διαχειριστικά αυτού Βιβλία, συμφώνως προς το 
σύστημα τηρήσεως των λογιστικών βιβλίων των Εκκλη¬ 
σιαστικών Νομικών Προσώπων, θεωρημένα δια κάθε νό¬ 
μιμον χρήσιν υπό της Ιερός Μητροπόλεως Κίτρους, Κα¬ 
τερίνης και Πλαταμώνος, ήτοι: 1) Βιβλίον Πρωτοκόλλου, 
2) Βιβλίον Πρακτικών των Συνεδριάσεων του Δ.Σ., 3) Βι- 
βλίον Ταμείου και Διπλότυπα Γραμμάτια Εισπράξεων και 
Εντάλματα Πληρωμών, τα οποία είναι εκτελεστέα εφόσον 
φέρουν την υπογραφήντου Προέδρου ή του αναπληρού- 
ντος αυτόν Αντιπροέδρου και του Ταμίουτου Ιδρύματος, 
4) Βιβλίον Κτηματολογίου, εις το οποίον καταγράφεται 
όλη η ακίνητος περιουσία του, 5) Βιβλίον Υλικού, εις το 
οποίον καταγράφεται όλη η κινητή περιουσία του. 

Άρθρον15 
Δωρηταί - Ευεργέται 

Το Δ.Σ. δύναται να ανακηρύξη Δωρητάς και Ευεργέτας, 
είτε εν ζωή, είτε μετά θάνατον τη εγκρίσειτου Σεβασμιω- 
τάτου Μητροπολίτου Κίτρους, Κατερίνης και Πλαταμώ¬ 
νος. 

Άρθρον16 

Ο παρών Κανονισμός τροποποιείται υπό της Διαρκούς 
Ιερός Συνόδου, κατόπιν ητιολογημένης αποφάσεως του 
Δ.Σ. του Ιδρύματος, δια την λήψιν της οποίας είναι απα¬ 
ραίτητος η ψήφος του Σεβασμιωτάτου Μητροπολίτου , 
ως Προέδρου. 

Άρθρον 17 

Το παρόν Ίδρυμα καταργείται δια αποφάσεως της 
Διαρκούς Ιερός Συνόδου κατόπιν αιτιολογημένης αποφά¬ 
σεως του Δ.Σ. αυτού, δια την λήψιν της οποίας είναι απα¬ 
ραίτητος η ψήφος του Σεβασμιωτάτου Μητροπολίτου, ως 
Προέδρου, όταν δεν εκπληρεί τας εκκλησιολογικάς αυ¬ 
τού προϋποθέσεις και την αποστολήν του, όταν παρεκ- 
κλίνη των σκοπών του ή καταστή ανέφικτος η λειτουργία 
του. Εις πάσαν περίπτωσιν καταργήσεως του Ιδρύματος, 
παν κινητόν ή ακίνητον περιουσιακόν αυτού στοιχείον, ως 
και παν δικαίωμα και αξίωσις αυτού περιέρχεται εις το Νο¬ 
μικόν Πρόσωποντης Ιερός Μητροπόλεως Κίτρους, Κατε¬ 
ρίνης και Πλαταμώνος. 

Άρθρον18 

Ο παρών Κανονισμός ισχύει από της δημοσιεύσεως αυ¬ 
τού εις την Εφημερίδα της Κυβερνήσεως και το επίσημον 
Δελτίον «ΕΚΚΛΗΣΙΑ» της Εκκλησίας της Ελλάδος. 

Άρθρον19 

Από τας διατάξεις του Κανονισμού τούτου προκαλείται 
δαπάνη εις βάρος του Προϋπολογισμού του Νομικού 
Προσώπου της Ιερός Μητροπόλεως Κίτρους, Κατερίνης 
και Πλαταμώνος, το ύψος της οποίας δεν δύναται να 
προσδιορισθή. 

Αθήνα, 12 Μαΐου 2000 

Πρόεδρος 

Τ Ο Αθηνών ΧΡΙΣΤΟΔΟΥΛΟΣ 

Ο Αρχιγραμματεύς 
ΤΑρχιμ. Θεολόγος Αποστολίδης 

ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΕΙΕΧ 22321 1 ΥΡΕΤΘΒ * ΡΑΧ 52 34 312 
ΗΛΕΚΤΡΟΝΙΚΗ ΔΙΕΥΘΥΝΣΗ: ή«ρ: νννννν.θ Ι.ςτ 
Θ-ΓΠ3Ν: ννθΡίΠΗδίΘΓ @ ΘΪ-9Γ 


ΥΠΗΡΕΣΙΕΣ ΕΞΥΠΗΡΕΤΗΣΗΣ ΠΟΛΙΤΩΝ 


ΚΕΝΤΡΙΚΗ ΥΠΗΡΕΣΙΑ 


Σολωμού 51 

ΠΩΛΗΣΗΣ Φ.Ε.Κ. 

Πληροφορίες δημοσιευμάτων Α.Ε. - Ε.Π.Ε. 

5225 761 - 5230 841 

ΘΕΣΣΑΛΟΝΙΚΗ - Βασ. Όλγας 227 - Τ.Κ. 54100 

(031) 423 956 

Πληροφορίες δημοσιευμάτων λοιπών Φ.Ε.Κ. 

5225 713 - 5249 547 

ΠΕΙΡΑΙΑΣ - Νικήτα 6-8 Τ.Κ. 185 31 

4135 228 

Πώληση Φ.Ε.Κ. 

5239 762 

ΠΑΤΡΑ - Κορίνθου 327 - Τ.Κ. 262 23 

(061) 6381 100 

Φωτοαντίγραφα παλαιών Φ.Ε.Κ. 

5248 141 



Βιβλιοθήκη παλαιών Φ.Ε.Κ. 

5248 188 

ΙΩΑΝΝΙΝΑ - Διοικητήριο Τ.Κ. 450 44 

(0651) 87215 

Οδηγίες για δημοσιεύματα Α.Ε. - Ε.Π.Ε. 

5248 785 

ΚΟΜΟΤΗΝΗ - Δημοκρατίας 1 Τ.Κ. 691 00 

(0531) 22 858 

Εγγραφή Συνδρομητών Φ.Ε.Κ. και 


ΛΑΡΙΣΑ - Διοικητήριο Τ.Κ. 411 10 

(041) 597449 

αποστολή Φ.Ε.Κ. 

5248 320 

ΚΕΡΚΥΡΑ -Σαμαρά 13 Τ.Κ. 491 00 

(0661) 89 127/89 120 



ΗΡΑΚΛΕΙΟ - Πλ. Ελευθερίας 1, Τ.Κ. 711 10 
ΛΕΣΒΟΣ - Πλ. Κωνσταντινουπόλεως 

(081) 396 223 



Τ.Κ. 811 00 Μυτιλήνη 

(0251) 46 888/47 533 


ΠΕΡΙΦΕΡΕΙΑΚΑ ΓΡΑΦΕΙΑ 


ΤΙΜΗ ΠΩΛΗΣΗΣ ΦΥΛΛΩΝ ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ 

• Για τα ΦΕΚ από 1 μέχρι 8 σελίδες 200 δρχ. 

• Για τα ΦΕΚ από 8 σελίδες και πάνω η τιμή πώλησης κάθε φύλλου (δσέλιδου ή μέρους αυτού) προσαυξάνεται κατά 100 δρχ. ανά 
δσέλιδο ή μέρος αυτού. 

• ΓιαταΦΕΚτου Τεύχους Προκηρύξεων Α.Σ.Ε.Π. ανεξαρτήτως αριθμού σελίδων δρχ. 100. (Σε περίπτωση Πανελλήνιου Διαγω¬ 
νισμού η τιμή θα προσαυξάνεται κατά δρχ. 100 ανά δσέλιδο ή μέρος αυτού). 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 

Τεύχος 

Κ.Α.Ε. Προϋπολογισμού 

Κ.Α.Ε. εσόδου υπέρ 


2531 

ΤΑΠΕΤ3512 

Α' (Νόμοι, Π.Δ., Συμβάσεις κ.λπ.) 

60.000 δρχ. 

3.000 

δρχ- 

Β' (Υπουργικές αποφάσεις κ.λπ.) 

70.000 » 

3.500 

» 

Γ' (Διορισμοί, απολύσεις κ.λπ. Δημ. Υπαλλήλων) 

15.000 » 

750 

» 

Δ' (Απαλλοτριώσεις, πολεοδομία κ.λπ.) 

70.000 » 

3.500 

» 

Αναπτυξιακών Πράξεων (Τ.Α.Π.Σ.) 

30.000 » 

1.500 

» 

Ν.Π.Δ.Δ. (Διορισμοί κ.λπ. προσωπικού Ν.Π.Δ.Δ.) 

15.000 » 

750 

» 

Παράρτημα (Προκηρύξεις θέσεων ΔΕΠ κ.τλ.) 

5.000 » 

250 

» 

Δελτίο Βιομηχανικής Ιδιοκτησίας (Δ.Ε.Β.Ι.) 

10.000 » 

500 

» 

Ανωτάτου Ειδικού Δικαστηρίου (Α.Ε.Δ.) 

3.000 » 

150 

» 

Προκηρύξεων Α.Σ.Ε.Π. 

10.000 » 

500 

» 

Ανωνύμων Εταιρειών & Ε.Π.Ε. 

300.000 » 

15.000 

» 

Διακηρύξεων Δημοσίων Συμβάσεων (Δ.Δ.Σ.) 

50.000 » 

2.500 

» 

ΓΙΑ ΟΛΑ ΤΑ ΤΕΥΧΗ ΕΚΤΟΣ Α.Ε. & Ε.Π.Ε. 

300.000 » 

15.000 

» 


* Οι συνδρομές του εσωτερικού προπληρώνονται στα Δημόσια Ταμεία που δίνουν αποδεικτικό είσπραξης (διπλότυπο) το οποίο 
με τη φροντίδα του ενδιαφερομένου πρέπει να στέλνεται στην Υπηρεσία του Εθνικού Τυπογραφείου. 

* Οι συνδρομές του εξωτερικού επιβαρύνονται με το διπλάσιο των ανωτέρω τιμών. 

* Η πληρωμή του υπέρ ΤΑΠΕΤ ποσοστού που αντιστοιχεί σε συνδρομές, εισπράττεται από τα Δημόσια Ταμεία. 

1 Οι συνδρομητές του εξωτερικού μπορούν να στέλνουν το ποσό του ΤΑΠΕΤ μαζί με το ποσό της συνδρομής. 

* Οι Νομαρχιακές Αυτοδιοικήσεις, οι Δήμοι, οι Κοινότητες ως καιοιεπιχειρήσειςαυτώνπληρώνουντο μισό χρηματικό ποσό της 
συνδρομής και ολόκληρο το ποσό υπέρ του ΤΑΠΕΤ. 

* Η συνδρομή ισχύει για ένα χρόνο, που αρχίζει την 1η Ιανουάριου και λήγει την 31 η Δεκεμβρίου του ίδιου χρόνου. 

Δεν εγγράφονται συνδρομητές για μικρότερο χρονικό διάστημα. 

* Η εγγραφή ή ανανέωση της συνδρομής πραγματοποιείται το αργότερο μέχρι τον Μάρτιο κάθε έτους. 

* Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 


Οι υπηρεσίες εξυπηρέτησης των πολιτών λειτουργούν καθημερινά από Οδ.ΟΟ' έως 13.00' 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 



































